

Αρκαλοχώρι, 17/ 4/2025

Προς: ΜΜΕ

**Πασχαλινές ευχές και εορταστική βόλτα από τον Δήμαρχο Μινώα Πεδιάδας Βασίλη Κεγκέρογλου και τους συνεργάτες του**

Η Μεγάλη Τετάρτη και το Μεγάλο Σάββατο αποτέλεσαν για τον Δήμαρχο Μινώα Πεδιάδας Βασίλη Κεγκέρογλου και τους συνεργάτες του, μια αφορμή για να επικοινωνήσουν ακόμα πιο στενά με τους πολίτες και να τους ευχηθούν για τις Άγιες ημέρες του Πάσχα.

Στο Καστέλλι τη Μεγάλη Τετάρτη, ο Δήμαρχος μαζί με τον Γενικό Γραμματέα του Δήμου Νίκο Μπελενιώτη, τον Πρόεδρο του Δημοτικού Συμβουλίου Γιώργο Καλογεράκη, τους Αντιδημάρχους Καλλιόπη Αποστολογιωργάκη, Μανώλη Κουρλετάκη, Γρήγορη Καλογερίδη, Στέφανο Ψυλλάκη, την Πρόεδρο της Δημοτικής Κοινότητας Καστελλίου Μαρία Σκουλούδη και τον Δημοτικό Σύμβουλο Γιώργο Κουτσαντωνάκη, επισκέφθηκαν το Κέντρο Υγείας Καστελλίου, το ΚΑΠΗ και το Αστυνομικό Τμήμα. Εκεί, αντάλλαξαν εγκάρδιες ευχές με το προσωπικό, εκφράζοντας τις ευχαριστίες τους για την αφοσίωση και την προσφορά τους. Αμέσως μετά, περιηγήθηκαν στους δρόμους του Καστελλίου, όπου μέσα σε χαλαρή διάθεση, είχαν την ευκαιρία να συνομιλήσουν με τους κατοίκους και τους καταστηματάρχες, ανταλλάσσοντας μαζί τους πασχαλινές ευχές.

Ο Δήμαρχος ευχήθηκε Καλό Πάσχα στους εργαζόμενους του Δήμου ενώ το Μεγάλο Σάββατο συνοδευόμενος από τον Μητροπολίτη Αρκαλοχωρίου, Καστελλίου και Βιάννου κ.κ. Ανδρέα, το Γενικό Γραμματέα του Δήμου Νίκο Μπελενιώτη, τους Αντιδημάρχους Όλγα Δραμουντάνη, Γιώργο Παπαδόπουλο, Μανώλη Κουρλετάκη, Γιώργο Μελεμενή, τον Πρόεδρο της Δημοτικής Κοινότητας Αρκαλοχωρίου Γιώργο Μαλεδάκη, το Μέλος της Δημοτικής Κοινότητας Αρκαλοχωρίου Μανώλη Σακαβέλη και τον Δημοτικό Σύμβουλο Γιάννη Συμιανάκη, βρέθηκαν στη λαϊκή αγορά στο Αρκαλοχώρι και είχαν την ευκαιρία να συνομιλήσουν και να ανταλλάξουν πασχαλινές ευχές με τους κατοίκους και τους επαγγελματίες της περιοχής ενώ επισκέφθηκαν και το Α.Τ Μινώα Πεδιάδας.

«Οι γιορτές του Πάσχα είναι μια να θυμηθούμε την αξία της αλληλεγγύης και της ενότητας και να διατηρήσουμε τις έννοιες αυτές και μετά το Πάσχα. Εύχομαι η Ανάσταση του Κυρίου να χαρίσει ανάταση ψυχής, αγάπη και ευτυχία σε κάθε οικογένεια του Δήμου Μινώα Πεδιάδας και να γεμίσει τις καρδιές όλων με ελπίδα, πίστη και αισιοδοξία", ανέφερε χαρακτηριστικά ο Δήμαρχος.